Missie Japan » Blog Archive » Japan Rampfonds – 13 Maart 2011
Japan Rampfonds – 13 Maart 2011
Hieronder deel Gideon van der Watt (dr.) en Missie Japan dagbestuur ‘n geleentheid vir enige medewerkers om prakties betrokke te raak by die verligting van die nood. Lees dit asb. en gee dit ook deur so wyd as moontlik.
Stéphan (namens al drie Missie Japan gesinne in Shikoku-eiland)
Soos wat ons almal die gebeure na die aardbewing en tsoenami in Japan op televisie volg, kan ons nie anders as om met skok en ongeloof na die verskriklike gevolge daarvan te kyk nie. Die naskokke en die vrees vir wat kan gebeur as van die kernkragsentrales ontplof, gryp mens aan. Soveel mense se lewens word intens daardeur geraak. Die aardskudding en die gevolge daarvan het inderdaad die as waarom die aardbol draai, die aardbol wat ons met mekaar deel, meetbaar geskuif. En dit alles word in ons binnekamers ingedra. Ons kan daardeur nie onaangeraak bly nie.
Ons harte gaan uit na die mense van Japan, veral ook na die broeders en susters in die Reformed Church in Japan – ons susterkerk waarmee ons so nou saamwerk. Ons is dankbaar dat ons sendelinge daar en al die ander bekendes veilig en ongeskonde is. Met die RCJ Gemeentes in die gebiede wat die swaarste getref is, byvoorbeeld in Sendai, kon egter nog geen kontak gemaak word nie. Ons kan net dink dat hierdie gebeure die RCJ baie diep raak. Al is hulle ook klein in getalle, sal die RCJ natuurlik ook ‘n bydrae wil maak om daar die nood te help verlig en so ‘n Christelike getuienis te lewer. Miskien sal dit goed wees as ons hulle hiermee kan help – al is dit dat ook net met ‘n simboliese gebaar.
Missie Japan se Dagbestuur het daarom besluit om vir u as ons medewerkers ‘n geleentheid te bied om ook ‘n finansiële bydrae te maak, as u so gelei word. U kan ‘n bydrae aanstuur of elektronies oorplaas in Missie Japan se rekening. U moet dit net duidelik merk: Japan Rampfonds. Ons sal dan al hierdie geld oorbetaal aan die Reformed Church in Japan wat dit na goeddunke in hulle betrokkenheid by die ramp kan aanwend.
Tel: +27 51 406 6729
Jesus Christus is Here
March 13th, 2011 in Algemeen, Bedieningsfokus, Foto's en Video's, Nuusflitse	| tags: lyding;rampe
Global Challenge ExpeditionsApril 15th, 2011 at 11:42
Ons ondersteun julle in die werk en bid dat God al meer sal voorsien om die behoeftes direk te kan ontmoet. Seen! Global Challenge Expeditions: http://www.gcex.org
Missie Japan » Blog Archive » Missie Japan Besoek-flits – 22 Februarie 2012February 22nd, 2012 at 12:16
[…] Om Missie Japan se ondersteuners self te bedank, vir dié wat die De Wets oor talle jare ondersteun het, maar ook veral vir bydraes tot die rampfonds. […]
Missie Japan » Blog Archive » Ramp Herdenkings-flits 7 Maart 2013March 7th, 2013 at 00:14
[…] die eerste maande na die rampgebeure het Missie Japan ondersteuners groot bydraes gemaak tot die Rampfonds. Dit het ‘n konkrete verskil gemaak! Die fondse is hoofsaaklik aangewend om ondersteuners se […]